Data was extracted from:https://www.infomed.co.il/drugs/oxolamine/

המומחים של
Info
med
מסבירים:
אוקסולאמין הינו חומר אנטי דלקתי המשמש לטיפול בזיהום כרוני או אקוטי במערכת הנשימה המלווה בשיעול יבש כגון: דלקת סימפונות (ברונכיטיס), דלקת קנה הנשימה ושיעול בקרב מעשנים. להבדיל ממדכאי השיעול הנארקוטיים, אין סיכון של תלות עם אוקסולאמין, ובדומה למדכאי שיעול אחרים, אין להשתמש באוקסולאמין לטיפול בשיעול המייצר ליחה, או בשיעול שסיבתו אינה ברורה. המינון המומלץ למבוגרים עלול לעבור על צריכת הסורביטול היומית המותרת לחולי סוכרת (שהינה 25 גרם ליום).
מידע על התרופה
אופן נטילת התרופה
סירופ.
תדירות וזמן נטילה
יש ליטול מנה כל 4 שעות.
טווח המינון
מבוגרים וילדים מעל גיל 12 שנים: 30-15 מ"ל כל 4 שעות. ילדים בגילאי 2-12 שנים: 10 מ"ל כל 4 שעות.
תחילת ההשפעה
אם לא חל שיפור במצב הבריאותי תוך 7 ימים יש לפנות לרופא.
משך ההשפעה
אם לא חל שיפור במצב הבריאותי תוך 7 ימים יש לפנות לרופא.
מנה שנשכחה
במקרה ונשכחה מנה יש לקחתה מייד כשנזכרים, אלא אם הגיע הזמן למנה הבאה ואז יש לדלג על זו שנשכחה ולהמשיך כרגיל.
הפסקת התרופה
ניתן להפסיק הטיפול בתכשיר במידה ואין בו צורך יותר.
מינון עודף
אין מידע לגבי מינון עודף.
אזהרות
תזונה
אין הגבלות.
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
נהיגה
מומלץ להימנע מנהיגה.
הריון
למרות שהשימוש בתכשיר איננו מצוי בגדר התווית נגד, מומלץ להשתמש תחת המלצת רופא בלבד.
הנקה
התרופה עוברת לחלב אם ועלולה להשפיע על התינוק. מומלץ להיוועץ ברופא.
תינוקות וילדים
יש צורך בהפחתת המינון בהתאם לגיל ולמשקל.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
הריון
הנקה
מחלת כבד
סוכרת
סיכון ממנת יתר
נמוך
סיכון מפיתוח תלות
נמוך
תופעות לוואי
תופעות לוואי אפשריות כוללות: חוסר נוחות בקיבה או צרבת, כאשר ניתן להימנע מתופעות אלו על ידי נטילת התרופה לאחר הארוחות. כמו כן תיתכן הרגשת אלחוש קלה בחלל הפה הנעלמת תוך זמן קצר.
פרטי תגובה עם תרופות אחרות
[תרופות נגד קרישת דם]: בשילוב אוקסולאמין עם תרופות נוגדות קרישת דם גובר הסיכון להארכת זמן פרותרומבין. יש לנטר בקפידה INR.
השפעת שימוש ממושך
אין להשתמש בתכשיר לתקופה שעולה על 7 ימים במידה ואין שיפור במצב הבריאותי.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא